
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄJĮ PASTATĄ-TVARTĄ, ESANTĮ KRIŪKŲ SENIŪNIJOJE, ŽEMOSIOS PANEMUNĖS MSTL., JAZMINŲ G. 9
2013 m. rugsėjo 26 d. Nr. T-307
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtintos Savivaldybės vardu sudaromų sutarčių pasirašymo tvarkos aprašo 2.6 punktu, nusprendžia:


1. Leisti viešo konkurso būdu penkeriems metams išnuomoti 162,38 kv. m ploto negyvenamąjį pastatą-tvartą, esantį Kriūkų seniūnijoje, Žemosios Panemunės mstl., Jazminų g. 9, šiuo metu patikėjimo teise valdomą rajono savivaldybės administracijos, gyvulių (paukščių) laikymui (Nekilnojamojo daikto kadastrinių matavimų byloje Nr. 84/10233 pastatas pažymėtas  šifru – 2I1/p, unikalus pastato Nr. 4400-0066-2744). 


2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.

